พระราชบัญญัติกู้เงินเพื่อการบูรณะและวิวัฒนาการแห่งประเทศ พ.ศ. 2496
ประกาศวันที่ 1953-01-20

content: พระราชบัญญัติ กู้เงินเพื่อการบูรณะและวิวัฒนาการแห่งประเทศ พ.ศ. ๒๔๙๖
content: ภูมิพลอดุลยเดช ป.ร. ให้ไว้ ณ วันที่ ๑๙ มกราคม พ.ศ. ๒๔๙๖ เป็นปีที่ ๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดการกู้เงินเพื่อใช้จ่ายในการลงทุนเพื่อการบูรณะและวิวัฒนาการแห่งประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกู้เงินเพื่อการบูรณะและวิวัฒนาการแห่งประเทศ พ.ศ. ๒๔๙๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐบาลมีอำนาจกู้เงินเพื่อใช้จ่ายในการลงทุนเพื่อการบูรณะและวิวัฒนาการแห่งประเทศ ภายในกำหนดเวลาไม่เกินวันที่ ๓๑ ธันวาคม พ.ศ. ๒๔๙๘ ในยอดเงินไม่เกิน ๔,๐๐๐ ล้านบาท
sectionNo: 4
content: มาตรา ๔ ภายใต้บังคับบทบัญญัติมาตรา ๓ ให้รัฐบาลมีอำนาจ ก. กู้จากธนาคารแห่งประเทศไทย ตามข้อกำหนดและเงื่อนไขที่ตกลงกันกับธนาคารนั้น โดยกู้เป็นเงินตราต่างประเทศสกุลหนึ่งหรือหลายสกุล ในจำนวนเงินไม่เกิน ๑,๒๐๐ ล้านบาท ข. กู้จากบุคคลธรรมดาหรือนิติบุคคลใด ๆ เป็นเงินบาทในจำนวนเงินไม่เกิน ๒,๘๐๐ ล้านบาท
sectionNo: 5
content: มาตรา ๕ เพื่อให้การกู้เงินดังกล่าวสำเร็จลุล่วงไป ให้รัฐบาลมีอำนาจออกตั๋วเงินคลัง พันธบัตร หรือตราสารอื่นเป็นคราว ๆ ได้ตามความต้องการ
sectionNo: 6
content: มาตรา ๖ อัตราดอกเบี้ยที่รัฐบาลจะจ่ายในการกู้เงิน โดยออกพันธบัตรหรือตราสารอื่น นอกจากตั๋วเงินคลัง ให้กำหนดไว้ไม่เกินร้อยละ ๖ ต่อปี และให้ชำระต้นเงินคืนภายในกำหนดเวลา ๑๐ ปี ตั้งแต่วันออกพันธบัตรหรือตราสารอื่น หรือตั้งแต่วันที่เริ่มใช้สัญญากู้เงินเป็นต้นไป แล้วแต่กรณี
sectionNo: 7
content: มาตรา ๗ การกู้เงินโดยออกตั๋วเงินคลังตามความในพระราชบัญญัตินี้ ให้รัฐบาลชำระดอกเบี้ยในอัตราไม่เกินร้อยละ ๒ ๑/๒ ต่อปี และให้ชำระต้นเงินคืนภายใน ๖ เดือน
sectionNo: 8
content: มาตรา ๘ ชนิด หน่วย และลักษณะของพันธบัตรและตราสารอื่นก็ดี ราคาและวิธีการออกพันธบัตรและตราสารอื่นก็ดี ให้กำหนดโดยกฎกระทรวง
sectionNo: 9
content: มาตรา ๙ วิธีการจ่ายดอกเบี้ยและชำระต้นเงินของพันธบัตรและตราสารอื่นก็ดี ค่าใช้จ่ายและค่าธรรมเนียมในการออกและปฏิบัติเงินกู้ตามอำนาจแห่งพระราชบัญญัตินี้ก็ดี ให้กำหนดโดยกฎกระทรวง
sectionNo: 10
content: มาตรา ๑๐ ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี